3.28 लाख से मिलेगा नगूरां में स्वच्छ पेयजल
अलेवा | नगूरांगांव के जलघर के बोर का वाटर लेवल नीचा होने के बाद अब दूसरा बोर करा जल्द ही मीठा पानी उपलब्ध करा दिया जाएगा। इसके लिए जलापूर्ति विभाग गांव के जलघर में सबमर्सिबल पंप लगाने का काम शुरू कर दिया है। विभाग इस पर करीब 3 लाख 28 हजार की राशि खर्च कर ग्रामीणों को सप्लाई का पानी उपलब्ध कराया जाएगा।
ग्रामीण संदीप कुमार, मनोज झोरड़, विकास, हवा सिंह, राजकुमार, महाबीर, राजेश कुमार विनोद कुमार ने बताया कि जलघर का बोर खराब होने के कारण ग्रामीणों को पिछले काफी समय से पीने के स्वच्छ पानी के मामले इधर-उधर भटक कर पीने का पानी लाने को मजबूर होना पड़ रह़ता था। उन्होंने बताया कि जलापूर्ति विभाग द्वारा गांव के लोगों की पीने के पानी की समस्या का निदान करने के लिए जलघर में सबमर्सिबल पंप लगाने का काम शुरू कर दिया है। इससे गांव के लोगों को स्वच्छ जल उपलब्ध प्राप्त होने की उम्मीद जग गई है। उन्होंने कहा कि विभाग को चाहिए इस सबमर्सिबल पंप को 250 फीट की बजाए थोड़ा और नीचे ले जाए ताकि गांव के लोगों को इससे भी अच्छा पानी उपलब्ध हो सके।
वहीं,जलापूर्तिविभाग के जेई रामशरण कौशिक का कहना है कि विभाग की हिदायतों के अनुसार सबमर्सिबल के बोर को 250 फीट नीचे तक किया गया है। बोर का पानी ठीक है विभाग द्वारा चेक करवा लिया गया है। जल्द ही बोर में पाइप आदि डालकर गांव के लोगों को स्वच्छ जल उपलब्ध करवा दिया जाएगा।
नगूरां के जलघर में सबमर्सिबल पंप का बोर करती मशीन।
hin_Deva hin_Deva hin_Deva hin_Deva awa_Deva